                             højesterets dom
                           afsagt mandag den 15. juli 2013
sag 233/2011
(2. afdeling)
a
(advokat gitte skouby)
mod
skatteministeriet
(kammeradvokaten ved advokat sune riisgaard)
i tidligere instans er afsagt dom af østre landsrets 8. afdeling den 14. juni 2011.
i pådømmelsen har deltaget fem dommere: poul søgaard, niels grubbe, thomas rørdam,
hanne schmidt og oliver talevski.
påstande
appellanten, a, har nedlagt påstand om, at hans personlige indkomst nedsættes med 172.951
kr. for indkomståret 2005 og med 124.318 kr. for indkomståret 2006.
indstævnte, skatteministeriet, har påstået stadfæstelse.
a har for højesteret ikke gentaget sine påstande vedrørende indkomstårene 2003, 2004 og
2007.
supplerende sagsfremstilling
det fremgår af en revisorerklæring af 29. september 2011, at as virksomhedsindtægter i 2008
på i alt 36.500 kr. vedrørte udstilling af kunst med 5.000 kr. og hans arbejde med projektet
                                                   - 2 -
”x” med 31.500 kr. det fremgår endvidere, at a i 2009 for sit arbejde med projektet ”x”
modtog 140.000 kr. fra region nordjylland.
af as årsopgørelse for 2010 fremgår, at hans virksomhed, inkl. udlejning af ejendom, havde
et underskud på 146.917 kr. indtægten ved bogsalg udgjorde 2.320 kr.
i et brev af 13. oktober 2011 fra vibeke vibolt knudsen, statens museum for kunst, til a
hedder det bl.a.:
       ”på vegne af statens museum for kunst skal jeg hermed bekræfte, at museet i en år-
       række har fulgt as kunstneriske virke, og at museet over for kunstneren har tilkende-
       givet, at museet overvejer at erhverve hans mail art samling.
       vi har ligeledes tilkendegivet, at vi gerne ønsker at gennemgå mail art samlingen i lø-
       bet af efteråret for at tage stilling til en eventuel erhvervelse.”
statens museum for kunst har efter det oplyste indtil videre ikke købt as mail-art samling.
af bilag til selvangivelse for 2011 fremgår, at as virksomhed havde indtægter på 35.939 kr.
fra salg af bogen ”y”. derudover var der lejeindtægter på 66.000 kr. og landbrugsstøtte på
10.751 kr. det samlede resultat var et underskud på 185.843 kr.
af bilag til selvangivelse for 2012 fremgår, at as virksomhed havde indtægter på 125.000 kr.
fra statens kunstfond og 501 kr. fra copydan billedkunst. beløbet på 125.000 kr. vedrørte et
tilsagn af 25. juni 2012 fra statens kunstråd på ansøgning om tilskud til projektet ”z”. der-
udover var der lejeindtægter på 33.000 kr. og landbrugsstøtte på 4.197 kr. det samlede resul-
tat var et underskud på 83.072 kr.
videnskabelig assistent b er ved e-mail af 10. april 2013 blevet tildelt et to-årigt postdoc-
stipendium på 1 mio. kr. fra novo nordisk fonden vedrørende et projekt med titlen ”ø”. bs
projekt tager efter det oplyste udgangspunkt i bl.a. hans arbejde med as mail-art arkiv.
af en erklæring af 28. maj 2013 fra sanne kofod nielsen, der er direktør på museet for sam-
tidskunst, fremgår, at a i forbindelse med projekt ”z” har fået udbetalt honorar på 50.000 kr.
                                                - 3 -
af en e-mail af 28. maj 2013 fra advokat troels helmer nielsen fremgår, at grosserer l.f.
foghts fond har givet a støtte til digital udstilling af ”z” med et legat på 25.000 kr.
højesterets begrundelse og resultat
sagen for højesteret angår, om a er berettiget til at fratrække underskud af sin kunstnervirk-
somhed i 2005 og 2006 i sin personlige indkomst for disse år.
besvarelsen af dette spørgsmål beror efter statsskattelovens § 6 stk. 1, litra a, og personskat-
telovens § 3, stk. 2, nr. 1, på, om as kunstnervirksomhed må anses for erhvervsmæssig.
af de sædvanlige skatteretlige kriterier for erhvervsmæssig virksomhed følger, at virksomhe-
den dels må have et vist omfang (intensitet), dels må være etableret og drevet med udsigt til at
opnå en fortjeneste, der står i et rimeligt forhold til den investerede kapital og arbejdsindsats
(rentabilitet). som fastslået ved højesterets dom af 14. marts 2013 gengivet i ufr 2013.1767
finder disse kriterier også anvendelse på spørgsmålet om, hvorvidt en kunstnervirksomhed må
anses for erhvervsmæssig. den personlige indsats er ofte det væsentligste aktiv ved kunstner-
virksomhed, og der vil typisk være en glidende overgang fra, at virksomheden anses for at
være hobbyvirksomhed til, at virksomheden anses for at være erhvervsmæssig. som følge af
de særlige forhold, der gør sig gældende for kunstnervirksomhed, kan der således oftere end
ellers opstå tvivl om, hvorvidt der ved virksomheden opnås eller er udsigt til at opnå et rime-
ligt vederlag for kunstnerens arbejdsindsats i virksomheden. det må endvidere tages i be-
tragtning, at indtægterne kan være stærkt svingende fra år til år.
hovedspørgsmålet i den foreliggende sag er, om rentabilitetskravet for så vidt angår as
kunstnervirksomhed er opfyldt.
a har anført, at hans lønindtægt som forstander på v-højskole skal indgå i bedømmelsen.
højesteret lægger til grund, at hans kunstnervirksomhed ikke var en forudsætning for hans
stilling som forstander, og der er således ikke grundlag for undtagelsesvis at tage hans løn-
indtægt i betragtning ved bedømmelsen af rentabiliteten.
                                               - 4 -
ved bedømmelsen kan der heller ikke lægges vægt på as mail-art samling, allerede fordi det
ikke er godtgjort, at den har en økonomisk værdi, som har betydning for, om rentabilitetskra-
vet er opfyldt.
efter oplysningerne om indtægter og udgifter i as kunstnervirksomhed gennem årene finder
højesteret, at kunstnervirksomheden ikke opfyldte rentabilitetskravet, idet den ikke blev dre-
vet med udsigt til at opnå en rimelig fortjeneste i forhold til hans arbejdsindsats. det bemær-
kes herved, at de beskedne overskud i 2003, 2004 og 2007 skyldes, at den kunststøtte, som a
modtog i disse år, angik projekter, hvortil der også i de følgende år blev afholdt udgifter. pe-
rioden fra 2003 til 2007 gav samlet set underskud. det samlede underskud i kunstnervirksom-
heden i perioden fra 2003 til 2009 udgjorde godt 365.000 kr., og virksomheden havde også
betydelige underskud i perioderne fra 1997 til 2002 og fra 2010 til 2012.
kunstnervirksomheden kan herefter ikke anses som erhvervsmæssig i indkomstårene 2005 og
2006.
det kan under de anførte omstændigheder ikke føre til et andet resultat, at a er en fagligt
kompetent, dygtig og anerkendt kunstner, og at han har deltaget på adskillige udstillinger.
højesteret stadfæster herefter dommen.
                                     thi kendes for ret:
landsrettens dom stadfæstes.
i sagsomkostninger for højesteret skal a betale 30.000 kr. til skatteministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
